Dimayê xespkerdişê şaredarîyanê Amed, Wan û Mêrdînî çalakîye protestokerdişî dewam kenê. Cayê ke çalakîyê vera qeyûman yenê viraştene ra yewê zî Dêrsim o. Walîtîya Dêrsimî cezaya pereyî ya 320 TL’yî da çalakgeranê ke tewrê çalakîyanê wayîrvejîyayîşê îradeyî benê.
Rêxistina HDP’yî ya Dêrsimî vera naye razînêbîyayîş ramot û va: ‘‘ Çîyê winayenî şer û Halo Nêalelade benê. Nêwazenê şar bêro têhet. Nêwazenê ma çekuya qeyûmî û behuqûqîya înan bêrê ziwan. Çi ra tersenê? Behuqûqîye kenê, gama ke ma vera înan vejîyenê ceza danê ma. Ê se kene wa bikerê do mucadeleyê ma bêro domnayene.‘‘
